CELEX: 31981R3561
Language: el
Date: 1981-12-10
Title: Κανονισμός (EOK) αριθ. 3561/81 τής Επιτροπής τής 10ης Δεκεμβρίου 1981 περί τής ονοματολογίας τών χωρών γιά τίς στατιστικές τού εξωτερικού εμπορίου τής Κοινότητος καί τού εμπορίου μεταξύ τών Κρατών μελών

Avis juridique important

|

31981R3561

Κανονισμός (EOK) αριθ. 3561/81 τής Επιτροπής τής 10ης Δεκεμβρίου 1981 περί τής ονοματολογίας τών χωρών γιά τίς στατιστικές τού εξωτερικού εμπορίου τής Κοινότητος καί τού εμπορίου μεταξύ τών Κρατών μελών  

Επίσημη Εφημερίδα αριθ. L 356 της 11/12/1981 σ. 0032

***** ΚΑΝΟΝΙΣΜΟΣ (ΕΟΚ) αριθ. 3561/81 ΤΗΣ ΕΠΙΤΡΟΠΗΣ  της 10ης Δεκεμβρίου 1981  περί ονοματολογίας των χωρών για τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1736/75 του Συμβουλίου της 24ης Ιουνίου 1975 περί των στατιστικών του εξωτερικού εμπορίου της Κοινότητος και του εμπορίου μεταξύ των Κρατών μελών (1), όπως τροποποιήθηκε από τον κανονισμό (ΕΟΚ) αριθ. 2845/77 (2), και ιδίως τα άρθρα 36 και 41 υπό β·  Εκτιμώντας:  ότι στο άρθρο 35 ο κανονισμός (ΕΟΚ) αριθ. 1736/75 απαιτεί την επεξεργασία των στοιχείων σύμφωνα με την ισχύουσα μορφή της ονοματολογίας των χωρών, η οποία περιλαμβάνεται στο παράρτημα Γ αυτού·  ότι το άρθρο 36 του εν λόγω κανονισμού επιβάλλει στην Επιτροπή τη δημοσίευση, στην Επίσημη Εφημερίδα των Ευρωπαϊκών Κοινοτήτων, της ονοματολογίας των χωρών με την ισχύουσα μορφή της την 1η Ιανουαρίου κάθε έτους·  ότι η ισχύουσα ονοματολογία από την 1η Ιανουαρίου 1981 είναι προσαρτημένη στον κανονισμό (ΕΟΚ) αριθ. 3488/80 της Επιτροπής (3)· ότι δεδομένου ότι δεν χρειάσθηκε να ενημερωθεί, η ονοματολογία αυτή μπορεί να θεωρηθεί επίσης ως ισχύουσα από την 1η Ιανουαρίου 1982·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Στατιστικής Εξωτερικού Εμπορίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η μορφή της ονοματολογίας των χωρών για τις στατιστικές του εξωτερικού εμπορίου της Κοινότητος και του εμπορίου μεταξύ των Κρατών μελών που είναι πρασαρτημένη στον κανονισμό (ΕΟΚ) αριθ. 3488/80 εξακολουθεί να ισχύει και από την 1η Ιανουαρίου 1982.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Δεκεμβρίου 1981.  Για την Επιτροπή  Michael O'KENNEDY  Μέλος της Επιτροπής  (1) ΕΕ αριθ. L 183 της 14. 7. 1975, σ. 3.  (2) ΕΕ αριθ. L 329 της 22. 12. 1977, σ. 3.  (3) ΕΕ αριθ. L 365 της 31. 12. 1980, σ. 4.